上海歎蟹粉灌湯包係基本 返港變肥仔潘!
2024年04月22日 13:13
東網電視
更多新聞短片
潘頓身在上海,仲食咗上海名物蟹粉灌湯包。(圖片來源:潘頓Instagram)
剛周六(20日)跑完沙田日賽,一班騎練周日都可以放假!連食3期白果嘅潘頓都選擇離開香港放鬆一番。佢同太太Nicole昨日(21日)就去咗睇一級方程式上海站賽事,而潘頓仲笑容滿面,冇畀自己連輸3期影響到心情,仲去咗7屆世界冠軍咸美頓嘅車房外打卡,夜晚仲去咗上海塔。
F1上海站已經圓滿結束,潘頓都逗留多一陣,同太太Nicole周圍食好嘢,兩夫婦去咗上海豫園觀光,而潘頓仲食上海名物蟹粉灌湯包,個包份量十足,潘頓想唔變肥仔都幾難!今期跑馬地9場賽事,潘頓騎7場上陣,其中「美麗第一」、「錢多多」、「高份數」挾新勝而臨狀態大勇,睇吓潘頓可唔可以靠佢哋一掃悶氣,做番齣好戲啦!